Πειραματική μελέτη μακροχρόνιων παραμορφώσεων παραδοσιακού τύπου οπτοπλινθοδομών με κονιάματα βασισμένα στην άσβεστο
Creators: name: Μπερμπερίδου, Εμμανουέλα-Χριστίνα Μιχαήλ
Publisher: name: Aristotle University of Thessaloniki
Year: 2018
Subjects: Μακροχρόνιες παραμορφώσεις
Κονιάματα βασισμένα στην άσβεστο
Ερπυσμός και συστολή ξήρανσης
Long-time deformations
Lime-based mortars
Creep and shrinkage

description: Αντικείμενο της παρούσας διπλωματικής εργασίας αποτέλεσε η εργαστηριακή μελέτη μακροχρόνιων παραμορφώσεων σε οπτοπλινθοδομές παραδοσιακού τύπου με κονιάματα βασισμένα στην άσβεστο. Στόχος αυτής της μελέτης είναι να συμβάλλει στην κατανόηση της συμπεριφοράς της τοιχοποιίας και των κονιαμάτων σε φαινόμενα όπως αυτό του ερπυσμού και της συστολής ξήρανσης που εκτυλίσσονται με τον χρόνο, διερευνώντας την επίδραση των διαφόρων συστημάτων κονιών. Παρασκευάστηκαν εργαστηριακά πέντε συνθέσεις κονιαμάτων βασισμένες στην άσβεστο, με διάφορα συστήματα κονιών παραδοσιακού τύπου, και ελέγχθηκαν για τα φυσικο-μηχανικά τους χαρακτηριστικά. Επίσης, με τις ίδιες συνθέσεις κονιαμάτων, κατασκευάστηκαν δεκαπέντε μοντέλα τοιχοποιίας από συμπαγείς παραδοσιακού τύπου οπτοπλίνθους και ελέγχθηκαν για τα φυσικο-μηχανικά τους χαρακτηριστικά. Από τα αποτελέσματα προέκυψε πως τα φυσικά χαρακτηριστικά των υδραυλικών κονιάματα εμφανίζουν παρόμοιες τιμές, γεγονός που προσφέρει ευελιξία στην επιλογή συστήματος κονιών κατά την αποκατάσταση. Οι μεταβολές όγκου λόγω συστολής ξήρανσης ήταν μεγάλες και μη αναμενόμενες, ίσως λόγω των συνθηκών συντήρησης. Σχετικά με τα μηχανικά χαρακτηριστικά, φάνηκε πως η ύπαρξη χονδρόκοκκων αδρανών στη μάζα των κονιαμάτων μπορεί να συμβάλλει στην ανάπτυξη αντοχών. Οι υψηλές ερπυστικές παραμορφώσεις που σημειώθηκαν μπορεί να οφείλονται στην διάταξη που εφαρμόστηκε. Σχετικά με τα αποτελέσματα για τα τοιχάρια, προέκυψε πως η παραμόρφωση λόγω συστολής ξήρανσης ήταν μικρότερη σε τοιχάρια με υψηλότερες αντοχές. Επίσης, φάνηκε πως τα χονδρόκοκκα αδρανή συνέβαλαν στην ελάττωση των παραμορφώσεων. Πιο μεγάλες ερπυστικές παραμορφώσεις ανέπτυξαν τα τοιχάρια με τις μικρότερες αντοχές και αντίθετα. Η συμβολή των χονδρόκοκκων αδρανών στη μείωση των ερπυστικών παραμορφώσεων ήταν εμφανής.
description: The objective of this master thesis was the experimental study of long-term deformations in traditional brick masonry with lime-based mortars. The aim of this study is to contribute to the understanding of the long-time behavior of masonry and mortars, measuring creep and shrinkage deformations and exploring the effect of different binding systems. Five lime-based mortar compositions were manufactured with different binding systems and tested for their physical and mechanical properties. Fifteen masonry specimens were also manufactured with traditional full bricks and tested for their physical and mechanical properties. The results of the physical properties showed that hydraulic mortars exhibited similar values, fact that offers flexibility in the choice of binding system during the design of mortars in restoration. The volume change due to shrinkage was unexpectedly high, which may be due to curing conditions. From the results of the mechanical properties, it seemed that coarse aggregates in the mass of mortars can contribute positively to strength development. Creep deformations were unexpectedly high, which may be due to the apparatus arrangement. Testing the physical and mechanical properties of brick masonry specimens, it emerged that the deformation due to shrinkage was lower in masonries with higher strengths. It also appeared that the presence of coarse aggregate contributes to the reduction of the deformations. The higher creep deformations exhibited by masonries with lower strengths, while lower, by those with higher strengths. The contribution of coarse aggregates to the reduction of the deformations was obvious.